smcproject/ml-wiki-sentences huggingface dataset:
ഇക്കാരണത്താൽ ചാക്രികലേഖനത്തിന്റെ ഒന്നാം വാക്യത്തിൽ തന്നെ മാർപ്പാപ്പ , മനുഷ്യജീവന്റെ പ്രജനനം സ്രഷ്ടാവായ ദൈവവുമായി ഉത്തരവാദിത്തപൂർവമായ സ്വാതന്ത്ര്യത്തോടെയുള്ള ദമ്പതികളുടെ ഗൗരവപൂർവമായ സഹകരണമായി കണക്കാക്കപ്പെടണമെന്നു പഠിപ്പിച്ചു.
ഇത് ദൈവികമായ പങ്കാളിത്തമാണ്.
അതിനാൽ തോന്നിയ പടിയുള്ള മനുഷ്യനിശ്ചയങ്ങൾ ഇവിടെ ദൈവപരിപാലനയ്ക്കു പരിധി നിശ്ചയിക്കുന്നത് അനുവദനീയമല്ല.
വിവാഹത്തിന്റെ ഒരു അതികാല്പനികചിത്രം വരച്ചുകാട്ടുകയല്ല ഈ ചാക്രികലേഖനത്തിൽ മാർപ്പാപ്പ: വിവാഹബന്ധത്തിൽ വലിയ സന്തുഷ്ടി മാത്രമല്ല പ്രതീക്ഷിക്കാനുള്ളത്; ബുദ്ധിമുട്ടുകളും കഷ്ടപ്പാടുകളും കൂടി അതിന്റെ ഭാഗമാണ്.
മനുഷ്യജീവികളിലെ പ്രജനനത്തെ ജീവശാസ്ത്രം, മന:ശാസ്ത്രം, ജനസംഖ്യാശാസ്ത്രം, സാമൂഹ്യശാസ്ത്രം എന്നിവയുടെ മാത്രം പരിധിയിൽ വരുന്ന വിഷയമായി കാണുന്നതു ശരിയല്ലെന്നു മാർപ്പാപ്പ കരുതി.
വൈവാഹികപ്രേമത്തിന്റെ പ്രഭവസ്ഥാനം "സ്നേഹം തന്നെയായ" ദൈവമാണെന്ന ഉദാത്തതലത്തിൽ നിന്ന് മാർപ്പാപ്പ തന്റെ നിലപാടിനെ ഈവിധം നിർവചിക്കുന്നു: "പ്രേമം സമ്പൂർണ്ണമാണ്—വ്യക്തിപരമായ സൗഹൃദത്തിന്റെ ഈ അനുപമമാതൃകയിൽ ദമ്പതിമാർ എല്ലാം ഉദാരമായി പങ്കുവയ്ക്കുന്നു.  നീതിവിരുദ്ധമായ ഒഴിവാക്കലുകൾക്കും, സ്വാർത്ഥചിന്തയ്ക്കും അവിടെ സ്ഥാനമില്ല.  ഇണയെ യഥാർത്ഥത്തിൽ സ്നേഹിക്കുന്നയാൾ തനിയ്ക്ക് തിരികെ കിട്ടുന്നതിന്റെ പേരിലല്ലാതെ അയാളുടെ പേരിൽ തന്നെ സ്നേഹിക്കുന്നു.  ഇണയുടെ തികവിനായി തന്നെത്തന്നെ സമർപ്പിക്കുന്നതിൽ അയാൾ സായൂജ്യം കണെത്തുന്നു."
ധാർമ്മികസമസ്യകളിൽ തീരുമാനമെടുക്കാൻ കത്തോലിക്കാസഭയുടെ ഉന്നതാധികാരത്തിനുള്ള (magisterium) കഴിവിന് അടിവരയിട്ടുകൊണ്ടാണ് ലേഖനം തുടങ്ങുന്നത്.
തുടർന്ന്, ദമ്പതികൾ, കുട്ടികളുടെ എണ്ണം പരിമിതപ്പെടുത്താൻ തീരുമാനിക്കുന്നതിലും ഗർഭധാരണം അസാദ്ധ്യമാണെന്നിരിക്കെയും ലൈംഗികബന്ധത്തിലേർപ്പെടുന്നതിലും തെറ്റില്ലെന്ന് പറയുന്നു.
എങ്കിലും "ലൈംഗികബന്ധം മനുഷ്യജീവന്റെ ഉത്ഭവവുമായുള്ള സ്വാഭാവികബന്ധം നിലനിർത്തണമെന്നും, തുടങ്ങിക്കഴിഞ്ഞ പ്രജനന പ്രക്രിയയ്ക്ക് തടസ്സം വരുത്തുന്ന തരം ഇടപെടൽ നിയമവിരുദ്ധമാണെന്നും" മാർപ്പാപ്പ വാദിക്കുന്നു.
പ്രത്യുത്പാദനത്തെ തടസ്സപ്പെടുത്തുന്ന എല്ലാ കൃത്രിമനടപടികളും, വൈദ്യശാസ്ത്രപരമായി ന്യായീകരിക്കാവുന്ന സാഹചര്യങ്ങളിലൊഴികെ, വിലക്കപ്പെട്ടിരിക്കുന്നു.
രോഗചികിത്സയ്ക്കായുള്ള വൈദ്യശാസ്ത്രപ്രക്രിയകൾ പ്രത്യുത്പാദനക്ഷമതയെ ബാധിക്കുമെങ്കിലും, വന്ധ്യതയെ പ്രത്യേകം ലക്ഷ്യമാക്കിയുള്ളതല്ലെങ്കിൽ, വിലക്കപ്പെട്ടിട്ടില്ല.
ഗർഭനിരോധനത്തിനുള്ള രാസമാർഗങ്ങളും തടസമാർഗ്ഗങ്ങളും(chemical and barrier methods) വിലക്കപ്പെട്ടവയിൽ പെടുന്നു.
ദൈവസ്ഥാപിതമായ ധാർമ്മികവ്യവസ്ഥയിൽ നേരിട്ട് ഇടപെടുന്നവ എന്ന നിലയിലാണ് ഇവയൊക്കെ വിലക്കപ്പെട്ടിരിക്കുന്നത്.
ഗർഭപാതം, വൈദ്യശാസ്ത്രപരമായ കാരണങ്ങളാലാണെങ്കിലും, അനുവദനീയമല്ല.
അതുപോലെ, വന്ധ്യംകരണവും, താത്ക്കാലികസ്വഭാവമുള്ളതാണെങ്കിൽ പോലും അനുവദനീയമല്ല.
അർബുദബാധിതമായ ഗർഭപാത്രം നീക്കം ചെയ്യുന്നതുപോലെയുള്ള ചികിത്സാനടപടികൾ, പ്രത്യുത്പാദനക്ഷമത നഷ്ടപ്പെടുത്തുമെങ്കിലും, ആ ലക്ഷത്തോടെയല്ലാതെ ജീവന്റെ പരിരക്ഷയ്ക്കു വേണ്ടിയായാൽ, അനുവദനീയമാണ്.
ആർത്തവചക്രത്തിലെ ചിലദിവസങ്ങളിൽ ലൈംഗികബന്ധത്തിൽ നിന്നു വിട്ടുനിന്നുകൊണ്ടുള്ള സ്വാഭാവിക ജനനനിയന്ത്രണരീതി, പ്രകൃതിയുടെ ഇളവിനെ ഉപയോഗിക്കുക മാത്രം ചെയ്യുകയാൽ, അനുവദിക്കപ്പെട്ടിരിക്കുന്നു.
തുടർന്ന് ചാക്രികലേഖനം, കൃത്രിമജനനനിയന്ത്രണ മാർഗ്ഗങ്ങൾ പിന്തുടരുന്നതിൽ നിന്നുണ്ടാകുമെന്നു മാർപ്പാപ്പ കരുതിയ ആപത്തുകളിലേക്കു ശ്രദ്ധക്ഷണിക്കുന്നു.
ഉത്തരവാദിത്തമില്ലാതെയുള്ള ലൈംഗികബന്ധങ്ങൾ വരുത്തിവയ്ക്കാൻ പോകുന്നു ധാർമ്മികാധപതനം, പുരുഷന്മാർ സ്ത്രീകളെ തങ്ങളുടെ ആഗ്രഹപൂരണത്തിനുള്ള ഉപകരണങ്ങളായി കാണുന്ന സ്ഥിതി എന്നിവ ഈ ആപത്തുകളിൽ പെടുന്നു.
സമുഹത്തിന്റെ വിവിധമേഖലയിലുള്ളവരോടുള്ള അഭ്യർത്ഥന സമാപന ഭാഗത്തു കാണാം:  പ്രകൃതിനിയമത്തിനു തുരങ്കം വയ്ക്കുന്ന നിയമങ്ങൾ അധികാരികൾ ഒഴിവാക്കണം; ശാസ്ത്രജ്ഞന്മാർ സ്വാഭാവിക ജനനനിയന്ത്രണമാർഗ്ഗങ്ങളുടെ കൂടുതൽ ഫലപ്രദമായ ഉപയോഗത്തെക്കുറിച്ചു പഠിക്കണം; ഡോക്ടർമാർ ഈ പ്രബോധനം പഠിച്ച് അതിനെക്കുറിച്ചു രോഗികളെ ബോധവാന്മാരാക്കണം; പുരോഹിതന്മാർ, വിവാഹജീവിതത്തെക്കുറിച്ചുള്ള സഭയുടെ പ്രബോധനം വിശദീകരിച്ചു കൊടുക്കണം.
ചാക്രികലേഖനത്തിലെ പ്രബോധനം എല്ലാവരും എളുപ്പം അഗീകരിച്ചേക്കില്ലെന്ന് മാർപ്പാപ്പ സമ്മതിക്കുന്നുണ്ട്.
എങ്കിലും വിവാഹത്തിന്റെ പവിത്രതയെ സംരക്ഷിക്കാനും വിവാഹജീവിതത്തെ അതിന്റെ മാനുഷികമായ ക്രിസ്തീയപരിപൂർണ്ണതയിലേക്കു നയിക്കാനും ചുമതലപ്പെട്ട സഭയ്ക്ക് തെറ്റിനെ ശരിയെന്നു വിളിക്കാൻ കഴിയുകയില്ല.
ലോകത്തെക്കുറിച്ചുള്ള ദൈവത്തിന്റെ പദ്ധതി വിശ്വസ്തതയോടെ പിന്തുടർന്നാൽ, സാമൂഹ്യ, സാംസ്കാരിക, സാമ്പത്തിക മേഖലകളിലും ഭാവിയിൽ നടക്കാനിരിക്കുന്ന പുരോഗതി, വൈവാഹിക, കുടുംബ ജീവിതങ്ങളെ കൂടുതൽ സന്തോഷപ്രദമാക്കുമെന്ന പ്രവചനവും മാർപ്പാപ്പ നടത്തുന്നു.
അത്യുന്നതനായ ദൈവത്തിന്റെ സ്വാഭാവിക നിയമങ്ങൾ പിന്തുടരാനുള്ള ആഹ്വാനമാണ് ചാക്രികലേഖനം സമാപിക്കുന്നത്.
"ഈ നിയമങ്ങളെ സ്നേഹപൂർവവും ബുദ്ധിപൂർവവും അനുസരിക്കണം."
പശ്ചിമയൂറോപ്പിലേയും, അമേരിക്കയിലേയും പല കർദ്ദിനാളന്മാരും മെത്രാന്മാരും വൈദികരും ചാക്രികലേഖനത്തെ എതിർത്തു.
കൃത്രിമജനനനിയന്ത്രണമാർഗ്ഗങ്ങൾക്ക് ചക്രികലേഖനം കല്പിച്ച വിലക്ക് വകവയ്ക്കാതെ ഒട്ടേറെ കത്തോലിക്കാ ദമ്പതികൾ അവയ ആശ്രയിക്കുന്നതായി കരുതപ്പെടുന്നു.
ബെൽജിയത്തിൽ ബ്രസൽസിലെ കർദ്ദിനാളായിരുന്ന ലിയോ ജോസഫ് സൂനെൻസ് 'ഹ്യൂമാനേ-വീറ്റേ'-യെ നിശിതമായി വിമർശിച്ചു.
ശാസ്ത്രപുരോഗതി കണക്കിലെടുക്കാത്ത സാന്മാർഗ്ഗികതയുടെ ദൈവശാസ്ത്രത്തിന് പ്രകൃതിക്കനുസരിച്ചുള്ളതും അല്ലാത്തതും തമ്മിൽ തിരിച്ചറിയാനാവില്ലെന്നു ചൂണ്ടിക്കാണിച്ച അദ്ദേഹം, ഇങ്ങനെ കൂട്ടിച്ചേർത്തു: "ഇനിയുമൊരു ഗലീലിയോ സംഭവം ഉണ്ടാകാതിരിക്കാൻ നോക്കണമെന്ന് ഞാൻ എന്റെ സഹോദരന്മാരോടപേക്ഷിക്കുന്നു.  അത്തരം ഒരു സംഭവം തന്നെ സഭയ്ക്ക് ആവശ്യത്തിൽ അധികമാണ്."
ഒരു കത്തോലിക്കാ പ്രസിദ്ധീകരണത്തിനു നൽകിയ അഭിമുഖത്തിൽ, രണ്ടാം വത്തിക്കാൻ സൂനഹദോസ് ഊന്നിപ്പറഞ്ഞ സഭാനേതൃത്വത്തിലെ കൂട്ടായ്മയുടെ ലംഘനത്തിന് സൂനൻസ് മാർപ്പാപ്പയെ വിമർശിച്ചു.
കൂട്ടായ്മയില്ലാത്തതെന്നല്ല, കൂട്ടായ്മയ്ക്കു വിരുദ്ധമായ തീരുമാനമാണ് ചാക്രികലേഖനത്തിലേതെന്ന് അദ്ദേഹം പരാതിപ്പെട്ടു.
രണ്ടാം വത്തിക്കാൻ സൂനഹദോസിൽ മുഖ്യപങ്കു വഹിച്ച കാൾ റാനർ, ഹാൻസ് കങ്ങ് തുടങ്ങിയ ദൈവശാസ്ത്രജ്ഞന്മാരും, ക്രിസ്റ്റഫർ ബറ്റ്‌ലറെപ്പോലുള്ള മെത്രാന്മാരും ഈ പ്രതിക്ഷേധത്തിൽ സൂനെൻസിനോടു യോജിച്ചു.
സോവിയറ്റ് യൂണിയനിൽ, റഷ്യൻ ബുദ്ധിജീവികളുടെ "ലിറ്റരാറ്റുർനജാ ഗസറ്റാ" എന്ന പത്രിക, ചാക്രികലേഖനത്തെ വിമർശിച്ച് ഒരു മുഖപ്രസംഗവും റഷ്യയിലെ ഡോക്ടർമാരുടേതായി ഒരു പ്രസ്താവനയും പ്രസിദ്ധീകരിച്ചു.
ഇതര ക്രിസ്തീയസഭകളിൽ ചാക്രികലേഖനത്തിനു സമ്മിശ്രസ്വീകരണമാണ് ലഭിച്ചത്.
ലൂഥറന്മാരും സഭകളുടെ ലോകസമിതിയും(World Council of Chuches) ചാക്രികലേഖനത്തിലെ നിലപാടിൽ നിരാശ പ്രകടിപ്പിച്ചു.
അമേരിക്കയിലെ പ്രൊട്ടസ്റ്റന്റ് നേതാവായ യൂജീൻ കാർസൺ ക്ലാർക്ക്, കത്തോലിക്കാ ദൈവശാസ്ത്രത്തിന്മേൽ ഏറെ സ്വാധീനം ചെലുത്തുന്ന 'പ്രകൃതി', 'പ്രകൃതിനിയമം' എന്നീ സങ്കല്പങ്ങൾ കാലഹരണപ്പെട്ടതാണെന്നു വാദിച്ചു.
എന്നാൽ കോൺസ്റ്റാന്റിനോപ്പിളിൽ പൗരസ്ത്യസഭയുടെ എക്യൂമെനിക്കൽ പാത്രിയർക്കീസ് അത്തനാഗോറസ് ഒന്നാമൻ പൗലോസ് ആറാമൻ മാർപ്പാപ്പയുടെ നിലപാടിനോടു സമ്പൂർണ്ണ യോജിപ്പു പ്രകടിപ്പിച്ചു: “മറ്റൊരു വിധത്തിൽ പ്രബോധിപ്പിക്കുക അദ്ദേഹത്തിനു സാധിക്കുമായിരുന്നില്ല" എന്നാണു പാത്രിയർക്കീസ് പ്രസ്താവിച്ചത്.
പാശ്ചാത്യലോകത്ത് ചാക്രികലേഖനത്തിനു ലഭിച്ച പ്രതികൂലമായ സ്വീകരണം പൗലോസ് ആറാമൻ മാർപ്പാപ്പയെ ദുഖിപ്പിച്ചു.
1969 മാർച്ചിൽ അദ്ദേഹം 'ഹ്യൂമാനേ-വീറ്റേ'-യുടെ മുഖ്യവിമശകരിൽ ഒരാളായിരുന്ന കർദ്ദിനാൾ സൂ:നൻസുമായി ഒരു കൂടിക്കാഴ്ച നടത്തി.
കർദ്ദിനാളിന്റെ വിമർശനം മുഴുവൻ കേട്ടിരുന്ന ശേഷം മാർപ്പാപ്പ ഇങ്ങനെ മാത്രം പ്രതികരിച്ചു, "ശരി, എന്റെ ബലഹീനതകളെ ഓർത്ത് എനിക്കു വേണ്ടി പ്രാർത്ഥിക്കുക. സഭ മോശം ഭരണത്തിലാണ്."
അവലംബം ↑ ബെനഡിക്ട് പതിനാറാമൻ മാർപ്പാപ്പ , ഹ്യൂമാനേ വീറ്റേയുടെ നാല്പതാം വാർഷികത്തോടനുബന്ധിച്ച് റോമിലെ പൊന്തിഫിക്കൽ ലാറ്ററൻ സർവകലാശാല സംഘടിപ്പിച്ച അന്തർദ്ദേശീയ സമ്മേളനത്തിൽ 2008 മേയ് 12-നു നടത്തിയ പ്രസ്താവന ↑ ( Germain Grisez on "Humanæ Vitæ," Then and Now , Retrieved 2 March 2006 ↑ Humane Vitae, 2-8 ↑ Pius XI, encyc.letter Divini illius Magistri: AAS 22 (1930), 58-61; encyc.
letter Casti connubii: AAS 22 (1930), 545-546 ↑ Discorsi e radiomessaggi di Pio XII, VI, 191-192; to Italian Association of Catholic Midwives: AAS 43 (1951), 835-854 ↑ John XXIII, encyc.
letter Mater et Magistra: AAS 53 (1961), 457 ↑ Herder Korrespondenz, Orbis Catholicus Freiburg, Herder Verlag, 1964-1968 1 2 Humane Vitae, 1.
↑ Humane Vitae, 7.
↑ Humane Vitae, 8-9.
↑ Humanae Vitae.
↑ Humanae Vitae, 17.
↑ Humanae Vitae, 23.
↑ Humanae Vitae, 27.
↑ Humanae Vitae, 28.
1 2 Humane Vitae, 30.
↑ Humanae Vitae, 31.
↑ Peter Hebblethwaite, Paul VI, Paulist Press New York, 1993, p.394 ↑ Hebblethwaite, Paul VI, Paulist Press New York, 1993, p 533 ↑ Hebblethwaite, Paul VI, Paulist Press New York, 1993, p 528 ↑ Peter Hebblethwaite, Paul VI, Paulist Press New York, 1993, p 533 ↑ Herder Korrespondenz, Orbis Catholicus, Freiburg, 1968 HK 1968 404 ↑ Peter Hebblethwaite, Paul VI, Paulist Press New York, 1993, p.532
ഹ്യൂബർട്ട് സെസിൽ ബൂത്ത്
ഹൂബർട്ട് സെസിൽ ബൂത്ത് (4 ജൂലൈ 1871 - 14 ജനുവരി 1955) ഒരു ഇംഗ്ലീഷ് എഞ്ചിനീയർ ആയിരുന്നു.
യന്ത്രത്തിൽ പ്രവർത്തിക്കുന്ന ആദ്യത്തെ വാക്വം ക്ലീനർ കണ്ടുപിടിച്ചത് ഇദ്ദേഹമായിരുന്നു.
യന്ത്ര ചക്രങ്ങളും സസ്പെൻഷൻ പാലങ്ങളും ഫാക്ടറികളും അദ്ദേഹം നിർമ്മിച്ചു.
പിന്നീട് അദ്ദേഹം ബ്രിട്ടീഷ് വാക്വം ക്ലീനർ ആൻഡ് എഞ്ചിനീയറിങ് കമ്പനി ചെയർമാനും മാനേജിങ് ഡയറക്ടറുമായി.
ആദ്യകാലജീവിതം തൊഴിൽ വാക്വം ക്ലീനർ വ്യക്തി ജീവിതം അവലംബം പുറത്തേക്കുള്ള കണ്ണികൾ
ഹ്യൂമൺ റൈറ്റ് വാച്ച് ഇംഗ്ലീഷ് വിലാസം https://ml.wikipedia.org/wiki/Human_Rights_Watch ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 നവംബർ മുതൽ തുടരുന്നു.
മനുഷ്യാവകാശങ്ങൾ സംരക്ഷിക്കുന്നതിനും മനുഷ്യാവകാശ ലംഘനങ്ങൾക്കെതിരെ പോരാടുകയും ചെയ്യുന്ന ഒരു ആഗോള സംഘടനയാണ് ഹ്യൂമൺ റൈറ്റ് വാച്ച് .
ഹ്യൂമൻ ടോർച്ച് ഇംഗ്ലീഷ് വിലാസം https://ml.wikipedia.org/wiki/Human_Torch
മാർവൽ കോമിക്സ് പ്രസിദ്ധീകരിച്ച അമേരിക്കൻ കോമിക്ക് പുസ്തകങ്ങളിൽ പ്രത്യക്ഷപ്പെടുന്ന ഒരു സാങ്കൽപ്പിക സൂപ്പർഹീറോയാണ് ദി ഹ്യൂമൻ ടോർച്ച് (ജോണി സ്റ്റോം).
ഫന്റാസ്റ്റിക് ഫോറിലെ സ്ഥാപക അംഗമാണ് ഈ കഥാപാത്രം.
എഴുത്തുകാരൻ സ്റ്റാൻ ലീയും കലാകാരൻ ജാക്ക് കിർബിയും സമാനമായ ഒരു മുൻ കഥാപാത്രത്തെ പുനർനിർമ്മിച്ചു.
അതേ പേരിൽ ആൻഡ്രോയിഡ് ഹ്യൂമൻ ടോർച്ച്, 1939-ൽ എഴുത്തുകാരനും കലാകാരനുമായ കാൾ ബർഗോസ് മാർവൽ കോമിക്സിന്റെ മുൻഗാമിയായ ടൈംലി കോമിക്സിനായി സൃഷ്ടിച്ചു.
ഫന്റാസ്റ്റിക് ഫോറിലെ മറ്റുള്ളവരെപ്പോലെ, ജോനാഥൻ "ജോണി" സ്റ്റോം കോസ്മിക് കിരണങ്ങളാൽ ബോംബ്‌ വർഷിച്ച ബഹിരാകാശവാഹനത്തിലൂടെ തന്റെ ശക്തി നേടി.
അവന്റെ ശരീരം മുഴുവനും അഗ്നിജ്വാലയിൽ മുഴുകാനും പറക്കാനും സ്വന്തം ശരീരത്തിൽ അഗ്നിബാധയില്ലാതെ ആഗിരണം ചെയ്യാനും അടുത്തുള്ള ഏതെങ്കിലും തീയെ ഇച്ഛാശക്തിയാൽ നിയന്ത്രിക്കാനും അവനു കഴിയും.
തന്റെ പൂർണ്ണ-ശരീര ജ്വാല പ്രഭാവം സജീവമാക്കുമ്പോൾ ടോർച്ച് പതിവായി അലറുന്ന "ഫ്ലേം ഓൺ!"
, അദ്ദേഹത്തിന്റെ ക്യാച്ച്ഫ്രെയ്‌സായി മാറി.
ഗ്രൂപ്പിലെ ഏറ്റവും ഇളയവനായ അദ്ദേഹം, നിഷ്‌കളങ്കനും, അമിത സുരക്ഷയും, അനുകമ്പയുള്ളതുമായ മൂത്ത സഹോദരി, സൂസൻ സ്റ്റോം , വിവേകമുള്ള സഹോദരൻ, റീഡ് റിച്ചാർഡ്സ് , പിറുപിറുക്കുന്ന ബെൻ ഗ്രിം എന്നിവരുമായി താരതമ്യപ്പെടുത്തുമ്പോൾ എടുത്തുചാട്ടമുള്ള സാഹസികനായ ധീരനുമാണ്.
1960 കളുടെ തുടക്കത്തിൽ, സ്ടേയ്ഞ്ച് ടേൽസിൽ പ്രസിദ്ധീകരിച്ച സോളോ സാഹസങ്ങളുടെ ഒരു പരമ്പരയിൽ അദ്ദേഹം അഭിനയിച്ചു.
ഏകദേശം ഒരേ പ്രായമുള്ള സൂപ്പർഹീറോ സ്‌പൈഡർമാന്റെ സുഹൃത്തും ഇടയ്‌ക്കിടെ വരുന്ന ബന്ധുവും കൂടിയാണ് ഹ്യൂമൻ ടോർച്ച്.
അവലംബം പുറത്തേക്കുള്ള കണ്ണികൾ The Human Torch on the Marvel Universe Character Bio MDP: Human Torch (Marvel Database Project) (wiki) The Religion of the Human Torch Archived 2010-07-08 at the Wayback Machine .
ഫലകം:Human Torch (android)
ഹ്യൂമൻ പാപ്പിലോമ വൈറസ് ഇംഗ്ലീഷ് വിലാസം https://ml.wikipedia.org/wiki/Human_papillomavirus
എച്ച്.പി.വി എന്നത് ഹ്യൂമൻ പാപ്പിലോമ വൈറസ് എന്നതിന്റെ ചുരുക്കപ്പേരാണ്.
പാപ്പിലോമാ വൈറസ് കുടുംബത്തിലെ മറ്റു വൈറസുകളെ പോലെ മനുഷ്യരെ ദോഷകരമായി ബാധിക്കുന്ന ഒരിനം വൈറസാണ് എച്ച്.പി.വി. എച്ച്.പി.വി വൈറസുകളിൽ തന്നെ 200 എണ്ണത്തോളം യാതൊരു അടയാളവും കാണിക്കാതെ മനുഷ്യനിൽ നിലനിൽക്കാൻ കഴിവുള്ളവയാണ് എന്നാൽ ചില എച്ച്.പി.വി വൈറസുകൾ മനുഷ്യരെ ഹാനികരമായി ബാധിച്ച് ഗുദം, വായ, ലിംഗം, യോനി എന്നിവിടുങ്ങളിൽ അർബ്ബുദവും, പുണ്ണുകളും സൃഷ്ടിക്കുന്നു.
ചിലരിൽ ദോഷകരമല്ലാത്ത വൈറസുകൾ മറ്റുള്ളവരിലേക്ക് പടരുമ്പോൾ ദോഷകരമായി തീരുന്നതായും കണ്ടുവരുന്നു.
എച്ച്.പി.വി യും എച്ച്.ഐ.വി പോലെ തന്നെ ലൈംഗിക ബന്ധത്തിലൂടെയാണ് പകരുന്നത്.
എച്ച്.ഐ.വി പകരുവാൻ സാധ്യതയില്ലാത്ത സാഹചര്യത്തിലും എച്ച്.പി.വി പകരാം.
എച്ച്.പി.വി ബാധിതന്റെ ഉമിനീരിൽ പോലും ധാരാളം വൈറസുകൾ കണ്ടു വരുന്നു.
സുരക്ഷിതമല്ലാത്ത ലൈംഗിക ജീവിതം നയിക്കുന്ന സ്വവർഗ്ഗ സ്നേഹികളിലും, ലൈംഗിക തൊഴിലാളികളിലും എച്ച്.പി.വി ധാരാളമായി നിലനിൽക്കുന്നു.
നിലവിൽ എച്ച്.പി.വി ക്ക് വാക്സിനേഷൻ ലഭ്യമാണ് എന്നിരുന്നാലും രോഗം പഴകും തോറും ഗുരുതരമായിത്തീർന്ന് മരണകാരണമായിത്തീരുന്നു.
ഹ്യൂമൻ പാപ്പില്ലോമ വൈറസ് വാക്സിൻ
ഹ്യൂമൻ പാപ്പില്ലോമ വൈറസ് (എച് പി വി) വാക്സിൻ (Human papilloma virus (HPV) vaccin), ചില തരത്തിലുള്ള ഹ്യൂമൻ പാപ്പില്ലോമ വൈറസുകളുടെ അണുബാധ പ്രതിരോധിക്കുന്ന വാക്സിനാണ് .
ലഭ്യമായ വാക്സിനുകൾ രണ്ടോ നാലോ ഒൻപതോ തരത്തിലുള്ള എച് പി വി യിൽ നിന്ന് പ്രതിരോധം നൽകുന്നു .
എല്ലാ വാക്സിനുകളും ചുരുങ്ങിയപക്ഷം ഗർഭാശയഗള അർബുദം (സെർവൈക്കൽ കാൻസർ) ത്തിന് ഇടവരുത്തുന്ന എച് പി വി 16 നും 18 നും  എതിരെ പ്രതിരോധം നൽകുന്നു.
ഏകദേശം 70% ഗർഭാശയഗള അർബുദം (സെർവൈക്കൽ കാൻസർ), 80% ഗുദാർബുദം (അനൽ കാൻസർ), 60% യോനീ അർബുദം (വാജൈനൽ കാൻസർ), 40% വൾവാർ കാൻസർ അതുപോലെ ചില വായിലെ അർബുദങ്ങൾ (മൗത് കാൻസർ) എന്നിവയെ പ്രതിരോധിക്കാൻ കഴിവുള്ളതായി കണക്കാക്കപ്പെട്ടിരിക്കുന്നു .
ഇതിനൊപ്പം തന്നെ ചില ജനനേന്ദ്രിയ മുഴകളെയും (ജെനിറ്റൽ വാർട്സ്), 4 ഉം 9 ഉം തരത്തിലുള്ള എച് പി വി ക്കെതിരെയുള്ള വാസ്കിൻ പ്രതിരോധിക്കുന്നു.
ലോകാരോഗ്യ സഘടന (ഡബ്ല്യു എച്ച് ഒ), മറ്റു നിവാരണമാർഗ്ഗങ്ങളുടെ കൂടെ ചെലവു വഹിക്കാൻ കഴിയുന്ന രാജ്യങ്ങളിൽ പതിവു പ്രതിരോധ കുത്തിവെയ്പുകളുടെ കൂടെ എച് പി വി വാക്സിനുകളും ഉൾപ്പെടുത്താൻ ശുപാർശ ചെയ്യുന്നു.
ഒരു വ്യക്തിയുടെ പ്രായമനുസരിച്ച് ചിലപ്പോൾ വാകസിന്റെ രണ്ടോ മൂന്നോ മാത്ര ആവശ്യമായിരിക്കും.
വാക്സിൻ 9 മുതൽ 13 വരെ വയസ്സ് പ്രായമുള്ള പെൺകുട്ടികൾക്ക് പ്രത്യേകം ശുപാർശ ചെയ്യുന്നു.
ചുരുങ്ങിയത് എട്ട് വർഷത്തേക്ക് ഈ കുത്തിവെയ്പ് പരിരക്ഷ നൽകുന്നു.
ഗർഭാശയഗള അർബുദം സ്ഥിരീകരിക്കേണ്ടത് ഈ പറയുന്ന വാക്സിൻ നൽകിയ ശേഷവും ആവശ്യമാണ് .
ഭൂരിപക്ഷം ആളുകൾക്കും വാക്സിൻ നൽകുന്ന പക്ഷം വാക്സിൻ ചെയ്യത്തവർക്കും കൂടി ഉപകാര പ്രദമായിരിക്കും .
അണുബാധ സംഭവിച്ച ശേഷം വാക്സിൻ ഉപയോഗം ഫലപ്രദമല്ല .
വളരെ സുരക്ഷിതമാണ് എച് പി വി വാക്സിൻ.
80% ആളുകളിലും കുത്തിവെയ്ക്കപ്പെടുന്ന ഭാഗത്ത് വേദന അനുഭവപ്പെടാറുണ്ട്.
കൂടാതെ, കുത്തിവെയ്ക്കപ്പെടുത്ത ഭാഗത്ത് ചിലപ്പോൾ ചുകപ്പു നിറവും വീക്കവും ഉണ്ടാവാം.
ഗില്ലൈൻ-ബാരെ സിൻഡ്രോമുമായി യാതൊരു ബന്ധവും കണ്ടെത്തിയിട്ടില്ല .
2006 ൽ ആണ് ആദ്യ എച് പി വി വാക്സിൻ ലഭ്യമായത്.
2014 ഓടെ ചുരുങ്ങിയത് പെൺകുട്ടികൾക്കായി 58 രാജ്യങ്ങളിൽ ഇത് പതിവ് കുത്തിവെയ്പുകളുടെ ഭാഗമാക്കിയിട്ടുണ്ട് .
ലോകാരോഗ്യ സംഘടനയുടെ ഏറ്റവും പ്രധാനപ്പെട്ട മരുന്നായി ഇതിനെ ശുപാർശ ചെയ്യപ്പെട്ടിട്ടുണ്ട് .
2014 ൽ വികസ്വര രാജ്യങ്ങളിൽ ഏകദേശം 47 യു എസ് ഡോളർ ഒരു മാത്രക്ക് മൊത്തവിലയായി ചെലവ് വരും .
അമേരിക്കയിൽ 200 യു എസ് ഡോളർ നും മേലെ ഇതിന് വില വരും .
ഈ കുത്തിവെയ്പ് വികസ്വര രാജ്യങ്ങളിൽ ചുരുങ്ങിയ ചിലവിലാണ് ലഭ്യമാകുന്നത് .
വൈദ്യ സംബന്ധിയായ ഉപയോഗങ്ങൾ ഗാർഡേസിൽ സിറിഞ്ച്
എച് പി വി അണുബാധയും അങ്ങനെ ഗർഭാശയഗള അർബുദവും പ്രതിരോധിക്കുന്നതിന് എച് പി വി വാക്സിൻ ഉപയോഗിക്കുന്നു.
എച് പി വി വൈറസ് ബാധിക്കാത്ത 9 മുതൽ 25 വരെ വയസ്സ് പ്രായമുള്ള സ്ത്രീകൾക്ക് കുത്തിവെയ്പ് ശുപാർശ ചെയ്യുന്നു.
എന്നിരുന്നാലും, ഒരു സ്ത്രീയിൽ എല്ലാ നാലു എച് പി വി വൈറസുകളും ഒരുമിച്ച് സംക്രമിക്കാൻ സാധ്യത വിരളമായതിനാലും പ്രാഥമികമായി ഇത് ഒരു ലൈംഗികമായി പകരുന്ന രോഗമായതിനാലും അമേരിക്കയിലെ രോഗ നിയന്ത്രണ നിവാരണ കേന്ദ്രം (യു എസ് സെന്റർ ഫോർ ഡിസീസ് കണ്ട്രോൾ ആന്റ് പ്രിവെൻഷൻ) 26 വയസ്സ് വരെയും എല്ലാ സ്ത്രീകൾക്കും ഈ കുത്തിവെയ്പ് നൽകുവാൻ ശുപാർശ ചെയ്യുന്നു.
ഈ വാക്സിൻ വളരെ അപകട സാദ്ധ്യത കൂടിയ തരം എച് പി വി കളിൽ നിന്നും മാത്രം സംരക്ഷണം നൽകുന്നതിനാൽ ഈ കുത്തിവെയ്പിനു ശേഷവും ഗർഭാശയഗള അർബുദത്തിന്റെ പതിവായി നടത്തുവാൻ ശുപാർശ ചെയ്യുന്നു.
അമേരിക്കയിൽ പതിവു പാപ് സ്മിയർസ് പരിശോധന 21 വയസ്സു മുതൽ തുടങ്ങുവാൻ ശുപാർശ ചെയ്യുന്നു.
ഇനിയും കണ്ടുപിടിക്കപ്പെടാത്ത എച് പി വി വാക്സിനുകളെ കണ്ടു പിടിച്ച് വരും തലമുറയെ മറ്റ് എച് പി വി തരങ്ങളിൽ നിന്നും സംരക്ഷണം ഉറപ്പാക്കാൻ ഗവേഷണം നടന്നുകൊണ്ടിരിക്കുന്നു.
കാനഡ, ആസ്ത്രേലിയ, ദ്ക്ഷിണ കൊറിയ, ഇംഗ്ലണ്ട്, അമേരിക്ക തുഗങ്ങിയ രാജ്യങ്ങളടക്കം നിരവധി രാജ്യങ്ങളിൽ പുരുഷന്മാർക്കും എച് പി വി വാക്സിൻ നൽകുന്നതിനെ അംഗീകരിച്ചിട്ടുണ്ട്.
ഗർഡാസിൽ, പുരുഷ ജനനേന്ദ്രിയ മുഴകളെ ഫലപ്രദമായി പ്രതിരോധിക്കുന്നതായി കണ്ടെത്തിയിട്ടുണ്ട് .
ഒരു ഉപദേശക സമിതി 2009 സ്പ്തംബർ 9 ആം തീയതി പൗരുഷ ജനനേന്ദ്രിയ മുഴകളുണ്ടാകുന്നത് ഒഴിവാക്കുന്നതിനായി 9 മുതൽ 26 വരെ പ്രായമായ പുരുഷന്മാരിൽ ഗർഡാസിൽ നൽകുന്നതിനായി എഫ് ഡി എ ലൈസൻസ് ശുപാർശ ചെയ്തു .
എഫ് ഡി എ ഉടൻ തന്നെ 9 മുതൽ 26 വയസ്സുവരെയുള്ള പുരുഷന്മാരിൽ ജനനേന്ദ്രിയ മുഴകളും ഗുദാർബുദവും ഒഴിവാക്കുന്നതിനായി ഈ വാക്സിൻ അംഗീകരിച്ചു .
പുരുഷന്മാർക്കയി ഗർഡാസിലും ഗർഡാസിൽ 9 ഉം വാക്സിൻ അംഗീകരിച്ചപ്പോൾ മൂന്നാം  എച് പി വി വാക്സിനും സെർവാറിക്സും പുരുഷന്മാർക്ക് നൽകേണ്ടെന്നും ശുപാർശ ചെയ്തു.
ഗർഡാസിൽ ഉൾപ്പെട്ട വാക്സിനിൽ നിന്ന് വ്യത്യസ്തമായി സെർവാറിക്സ് ജനനേന്ദ്രിയ മുഴകളെ പ്രതിരോധിക്കുന്നില്ല .
2011 ഒക്ടോബർ 25ആം തീയതി എച് പി വി വാക്സിൻ 11 - 12 വയസ്സു പ്രായമായ ആൺകുട്ടികൾക്ക് നൽകുന്നതിനായി രോഗനിയന്ത്രണ നിവാരണ കേന്ദ്രത്തിലെ (സി ഡി സി) ഒരു ഉപദേശക സമിതി ശുപാർശ ചെയ്തുകൊണ്ട് വോട്ടുനൽകി.
പുരുഷന്മാരിലെ ജനനേന്ദ്രിയ മുഴകളും ഗുദാർബുദവും തടയുന്നതോടൊപ്പം സാദ്ധ്യമായാൽ കഴുത്തിലെയും തലയിലെയും അർബുദങ്ങൾ നിയന്ത്രിക്കുവാൻ ഉദ്ദേശിച്ചായിരുന്നു ഈ സമിതിയുടെ ശുപാർശ (ഈ വാക്സിൻ കൊണ്ട് തലയുടെയും കഴുത്തിലെയും അർബുദ നിയന്ത്രണ സാദ്ധ്യത ഇതുവരെ തെളിയിക്കപ്പെട്ടിട്ടില്ലെങ്കിലും) .
ഈ കമ്മിറ്റി ഇതിനു മുൻപ് വാക്സിനെടുക്കാത്ത അല്ലെങ്കിൽ മൂന്നു മാത്ര അനുക്രമം പൂർത്തിയാക്കാത്ത 13 മുതൽ 21 വയസ്സു വരെയുള്ള പുരുഷന്മാരിലും വാക്സിൻ നൽകാൻ ശുപാർശ ചെയ്തു .
പുരുഷന്മാരിൽ എച് പി വി കാരണകമുള്ള ജനനേന്ദ്രിയ മുഴയും പ്രീ കാൻസറസ് ലെസിയൻസ് മൂലമുള്ള അപകട സാദ്ധ്യത കുറക്കാൻ  ഗർഡാസിലിന് കഴിഞ്ഞേക്കും.
ഈ പ്രീ കാൻസറസ് ലെസിയൻസിന്റെ കുറവു മൂലം പുരുഷന്മാരിലെ ലിംഗാർബുദത്തിന്റെയും ഗുദാർബുദത്തിന്റെയും തോത് കുറക്കുമെന്നത് മുൻ കൂട്ടി പറയാൻ സാധിക്കുന്നു.
പുരുഷന്മാരിലെ ലിംഗാർബുദവും ഗുദാർബുദവും ഗർഭാശയഗള അർബുദത്തിനെ അപേക്ഷിച്ച് വളരെ വിരളമായതിനാൽ യുവാക്കളിൽ എച് പി വി കുത്തിവെയ്പ് യുവതികളെ അപേക്ഷിച്ച് കാര്യമായി ഗുണഭോക്തൃഫലം നൽകുന്നില്ല .
പൊതു ആരോഗ്യമെന്ന വീക്ഷണത്തിൽ പുരുഷന്മാരിലും സ്ത്രീകളിലും എച് പി വി വാക്സിൻ നൽകുന്നത് മൂലം സമൂഹത്തിൽ വൈറസിന്റെ പെരുപ്പം കുറക്കാൻ സാധിക്കുന്നു എന്നാൽ സ്ത്രീ സമൂഹത്തിന് പ്രതിരോധ കുത്തിവെയ്പ് കൂടിയാൽ മാത്രമേ ഇത് വിജയികരവും ലാഭകരവും ആകൂ .
സ്ത്രീകളിൽ എച് പി വി തരങ്ങളുടെ അണുബാധ ഉണ്ടാകുന്നതിനു മുൻപ് തന്നെ വാക്സിൻ നൽകിയിരിക്കണം.
അതുകൊണ്ടുതന്നെ യൗവനാരംഭത്തിനു മുൻപ് വാക്സിൻ നൽകുമ്പോൾ അണുബാധ ഉണ്ടാകാനുള്ള് സാധ്യത വളരെ കുറയുന്നു.
ജനനേന്ദ്രിയ മുഴകൾക്കും ലിംഗാർബുദത്തിനും അതുപോലെ ഗുദാർബുദത്തിനും കൂടുതൽ സാധ്യതയുള്ള എം എസ് എം കളുടെ ഇടയിൽ പ്രത്യേകിച്ചും ഗർദാസിലിന്റെ ആവശ്യകത കൂടുതലാണ് .
ആൺകുട്ടികൾക്ക് എച് പി വി പ്രതിരോധ കുത്തിവെയ്പു നൽകുന്നതിനെ ഹറാൾഡ് സുർ ഹൗസൻ പിന്തുണക്കുകയും (അതു മൂലം അവർ സംരക്ഷിക്കപ്പെടുകയും അതുവഴി സ്ത്രീകളിലേക്ക് പകരുന്നില്ല എന്ന് ഉറപ്പാക്കുകയും ചെയ്യാം) 2011 ൽ പ്രൊഫസർ ഹറാൾഡ് മോയും ഒലെ-ഐറിക് ഇവേർസനും ഈ ആശയത്തിൽ പങ്കുചേരുകയും ചെയ്തു .
പ്രായമായ സ്ത്രീകൾ
ആദ്യമായി ഗർഡാസിൽ പ്രയോഗത്തിൽ കൊണ്ടുവന്നപ്പോൾ 25 ഓ അതിൽ കുറവോ വയസ്സുള്ള സ്ത്രീകളിലെ ഗർഭാശയഗള അർബുദം തടയുന്നതിനുള്ള പ്രതിരോധ ശക്തി നേടുന്നതിനെ വേണ്ടിയാണ് ശുപാർശ ചെയ്യപ്പെട്ടിരുന്നത്.
പുതിയ തെളിവുകളുടെ അടിസ്ഥാനത്തിൽ 45 വയസ്സു വരെയുള്ള സ്ത്രീകളിലെ ഗർഭാശയഗള അർബുദം തടയുന്നതിൽ എല്ല എച് പി വി വാക്സിനുകളും ഫലപ്രദമാണ് .
2007 നവംബറിൽ മെർക്, ഗർദാസിലിനെ കുറിച്ച് പുതിയ വസ്തുതകൾ അവതരിപ്പിച്ചു.
45 വയസ്സുവരെയുള്ള സ്ത്രീകളിലെ എച് പി വി 6, 11, 16 അതുപോലെ 18 തരത്തിലുള്ള - അതുമായി ബന്ധപ്പെട്ട നിരന്തരമായ അണുബാധയും രോഗങ്ങളും ഗർദാസിലിന്റെ ഉപയോഗം കാരണം കുറഞ്ഞു.
ഈ പഠനം മുകളിൽ പറഞ്ഞ ഏതെങ്കിലും ഒരു എച് പി വി അണുബാധയില്ലാത്ത സ്ത്രീയുടെ മൂന്നു ഡോസ് വാക്സിൻ നൽകിയ ശേഷമുള്ള വിലയിരുത്തലാണ്.
മെർക് 2007 അവസാനത്തോടെ ഈ വസ്തുതകൾ എഫ് ഡി എ ക്കു മുൻപാകെ അവതരിപ്പിക്കാൻ പദ്ധതിയിട്ടു.
അതിലൂടെ 45 വയസ്സുവരെയുള്ള സ്ത്രീകളിൽ ഗർദാസിൽ വാക്സിൻ ഉപയോഗിക്കാനുള്ള നിർദ്ദേശം ആവശ്യപ്പെട്ടു .
ഫലസിദ്ധി/ കാര്യക്ഷമത
വലിയ അപകട സാദ്ധ്യതയുള്ള എച് പി വി തരങ്ങളായ 16 ൽ നിന്നും 18 ൽ നിന്നും പൂർണ്ണ സംരക്ഷണവും അതുപോലെ ചില അടുത്ത ബന്ധമുള്ള വലിയ അപകട സാഹ്ധ്യതയുള്ള എച് പി വി തരങ്ങളിൽ നിന്ന് കുറച്ച് സംരക്ഷണവും നൽകാൻ എച് പി വി വാക്സിന് കഴിയുമെന്ന് തെളിയിക്കുക വഴി ഗർഭാശയഗള ഡിസ്പ്ലേസിയ തടയാം എന്ന് വെളിപ്പെടുത്തുന്നു.
എന്നിരുന്നാലും മറ്റ് ചില വലിയ അപകട സാധ്യതയുള്ള എച് പി വി തരങ്ങളെ ഈ വാക്സിനു സ്വാധീനിക്കാൻ കഴിഞ്ഞിട്ടില്ല.
സെർവാറിക്സിന്റെ ഉപയോഗശേഷവും 9 വർഷത്തിൽ കൂടുതലും ഗർദാസിലിന്റെ ഉപയോഗശേഷം 8 വർഷത്തിൽ കൂടുതലും എച് പി വി തരങ്ങളായ 16 ൽനിന്നും 18 ൽനിന്നും സംരക്ഷണം നീണ്ടുനിന്നു.
ബൂസ്റ്റർ വാക്സിന്റെ ആവശ്യം വരില്ല എന്നു കണക്കുകൂട്ടുന്നു.
ഗർഡാസിൽ ചെറിയ അപകടസാധ്യതയുള്ള എച് പി വി തരങ്ങളായ 6 ൽ നിന്നും 8 ൽ നിന്നും സംരക്ഷണം തരുന്നു.
ഈ എച് പി വി തരങ്ങൾ അർബുദത്തിന് കാരണമാകാറില്ലെങ്കിലും ജനനേന്ദ്രിയ മുഴകൾക്ക് കാരണമാകാറുണ്ട്.
സെർവാറിക്സിന്റെ ക്ലിനിക്കൽ ട്രയലിന്റെ ഈയിടെ നടത്തിയ വസ്തുതാ വിശകലനത്തിൽ ഈ വാക്സിൻ സ്ത്രീകളിൽ ഗർഭാശയഗളത്തിൽ ഉണ്ടാകുന്ന അണുബാധയിൽനിന്ന് സംരക്ഷണം നൽകുന്നതു പോലെ തന്നെ ഗുദത്തിലെ നിരന്തരമായ എച് പി വി 16 ന്റെയും 18 ന്റെയും അണുബാധയിൽ നിന്നും ഫലപ്രദമായി സംരക്ഷണം നൽകുന്നതായി കണ്ടെത്തി.
എങ്കിലും ഏകദേശം 30% ഗർഭാശയഗള അർബുദങ്ങളിൽ നിന്നും അതുപോലെ 10% ജനനേന്ദ്രിയ മുഴകളിൽ നിന്നും ഗർഡാസിലിന്റെ ഉപയോഗത്താൽ മാത്രം സംരക്ഷണം സാധ്യമല്ല.
അതുപോലെ തന്നെ ഈ വാക്സിനുകൾ മറ്റ് ലൈംഗികമായി പകരുന്ന രോഗങ്ങളെ തടയുവാനോ എച് പി വി അണുബാധ സ്ഥിരീകരിച്ച രോഗിക്ക് രോഗപ്രതിരോധം നൽകുവാനോ പിന്നെ ഗർഭാശയഗള അർബുദത്തിനെ ചികിത്സിക്കുവാനോ സഹായകമല്ല.
സെർവൈക്കൽ അഡിനോകാർസിനോമ (ഗർഭാശയഗളത്തിലെ ഗ്ലാൻഡുലാർ കോശങ്ങളിൽ ഉടലെടുക്കുന്ന അർബുദം)യുടെ കാരണത്തിൽ 94% പ്ങ്കും എച് പി വി തരങ്ങളായ 16,18 അതുപോലെ 45 എന്നിവ ആണ്.
ഒട്ടുമിക്ക ഗർഭാശയഗള അർബുദങ്ങളും സ്ക്വാമസ് കോശങ്ങളിൽ ഉത്ഭവിക്കുമ്പോൾ അഡിനോകാർസിനോമ ചെറിയ തോതിൽ കാണപ്പെടുന്നു.
അതുപോലെ പതിവ് പാപ് സ്മിയേർസ് ലൂടെ അഡിനോകാർസിനോമ ഫലപ്രദമായി കണ്ടുപിടിക്കാൻ കഴിയാറില്ല.
അതിനാൽ പാപ് സ്മിയേർസ് പ്രക്രിയയിലൂടെ കണ്ടുപിടിക്കപ്പെടാത്ത അർബുദങ്ങളുടെ കൂടുതൽ അനുപാതവും അഡിനോകാർസിനോമ ആയിരിക്കും.
എച് പി വി വാക്സിന്റെ ഉപയോഗം അഡിനോകാർസിനോമ വരാനുള്ള സാധ്യതകൾ കുറക്കുമെന്ന് പരീക്ഷണങ്ങൾ സൂചിപ്പിക്കുന്നു.
പ്രതിരോധശേഷി ആർജ്ജിക്കുവാൻ വാക്സിന്റെ രണ്ടോ മൂന്നോ ഡോസ് മതിയായിരിക്കും.
എച് പി വി തരങ്ങളായ 6, 11, 16, 18, 31, 33, 45, 52 അതുപോലെ 58 എന്നിവക്കെതിരെ സംരക്ഷണം നൽകുന്ന 9വി എച് പി വി, ഒരു ഒൻപതു വാലന്റ് എച് പി വി വാക്സിനെക്കുറിച്ചുള്ള പഠനത്തിൽ മൂർച്ഛിച്ച ഗർഭാശയഗള(സെർവൈക്കൽ) രോഗങ്ങൾ, ഉപസ്ഥ (വൾവാർ) രോഗങ്ങൾ അല്ലെങ്കിൽ യോനീ (വജൈനൽ) രോഗങ്ങൾ ക്വാഡ്രിവാലന്റ് എച് പി വി വാക്സിന്റെ ഉപയോഗത്തിന്റെ അതേ ഫലം തരുന്നു എന്ന് സ്ഥിരീകരിച്ചിരിക്കുന്നു.
16 മുതൽ 26 വയസ്സു വരെയുള്ള സ്ത്രീകളെ ഉൾക്കൊള്ളിച്ചുകൊണ്ടുള്ള് പഠനമാതൃകയിൽ യാതൊരു വ്യത്യാസവും കാണാതിരുന്നത് ഭൂരിഭാഗം ആളുകൾക്കും മറ്റ് അഞ്ച് തരത്തിലുള്ള എച് പി വി അണുബാധ മുൻപ് ഉണ്ടായിരിക്കുകയും അത് 9 വാലന്റ് വാക്സിൻ അധികമായി പരിരക്ഷ നൽകുകയും ചെയ്തിരിക്കാം.
നാഷണൽ കാൻസർ ഇൻസ്റ്റിറ്റ്യട്ടിന്റെ പ്രസ്താവന പ്രകാരം "ദീർക്ഖകാലം വാക്സിന്റെ സംരക്ഷണം നിൽക്കുകയും മുഴുവൻ സ്ത്രീകളും വാക്സിൻ എടുക്കുകയും ചെയ്താൽ പരക്കെ നൽകുന്ന കുത്തിവെയ്പിന് ലോകത്താകെയുള്ള ഗർഭാശയഗള അർബുദത്തിനാൽ ഉള്ള മരണത്തിന്റെ മൂന്നിൽ രണ്ട് കുറക്കുവാനുള്ള ശേഷിയുണ്ട്. അതുകൂടാതെ അസാധാരാണമായ പാപ് ടെസ്റ്റ് മൂലം ഉണ്ടാകാനിടയുള്ള ആശുപത്രി പരിചരണം, ബയോപ്സികൾ അതുപോലെ കൂടിക്കൊണ്ടിരിക്കുന്ന നടപടിക്രമങ്ങളും കുറക്കുവാനും അങ്ങനെ ആരോഗ്യ പരിപാലന ചെലവും ചുരുക്കുവാനും ആരോഗ്യത്തെക്കുറിച്ചുള്ള വേവലാതി കുറക്കുവാനും ഇത് സഹായിക്കും".
ഇപ്പോഴത്തെ പ്രതിരോധ വാക്സിൻ ലോകം മുഴുക്കെയുള്ള സിംഹഭാഗം അർബുദങ്ങൾക്കും കാരണമായ രണ്ട് എച് പി വി തരങ്ങളായ (16 ഉം 18 ഉം) ൽ നിന്നും സംരക്ഷണം നൽകുന്നു.
ഗർഭാശയഗള അർബുദവുമായി ബന്ധപ്പെട്ട എച് പി വി തരത്തിന്റെ വിതരണം കാരണം ഏഷ്യയിലും യൂറോപ്പിലും അതുപോലെ ഉത്തര അമേരിക്കയിലും ഈ വാക്സിൻ വളരെയധികം ഫലപ്രദമായേക്കും.
ലോകത്തിന്റെ മറ്റു ഭാഗങ്ങളിൽ അധിക അപകടകാരിയായ മറ്റ് ചില എച് പി വി തരങ്ങളാണ് അധിക ശതമാനവും കാരണമാകുന്നത്.
സാധാരണ കണ്ടുവരുന്ന അർബുദങ്ങളിൽ നിന്ന് സംരക്ഷണം തരുന്ന വാക്സിനുകൾ മറ്റു അർബുദങ്ങളെയും തടയുകയും പ്രാദേശിക വ്യതിയാങ്ങൾക്ക് വളരെ വിരളമായ മാറ്റങ്ങളേ ഉണ്ടാക്കനാകൂ.
ഉദാഹരണത്തിന്, ഏഴുതരം ഗർഭാശയഗള അർബുദങ്ങൾക്ക് (എച് പി വി തരങ്ങളായ 16,18,45,31, 33, 52, 58) പ്രതിരോധത്തിൻ ഉപയോഗിക്കുന്ന വാക്സിനുകൾ ലോകത്താകമാനം ഏകദേശം 87% ഗർഭാശയഗള അർബുദങ്ങളെ തടയാൻ കഴിയും.
വികസ്വര രാജ്യങ്ങളിൽ വെറും 41% സ്ത്രീകളിൽ മാത്രമേ ഗർഭാശയഗള അർബുദത്തിന് ചികിത്സ ലഭ്യമാകുന്നുള്ളു അതിനാൽ ഗർഭാശയഗള പരിശോധനയേക്കാൾ എച് പി വി തടയുന്നതിനുള്ള വാക്സിൻ നൽകുന്നത് മൂലം വികസ്വര രാജ്യങ്ങളിലെ ഈ രോഗഭാരം കുറക്കുന്നതിനുള്ള ഏറ്റവും ഫലപ്രദമായ മാർഗ്ഗമാകുന്നു.
ദ യൂറോപ്യൻ സൊസൈറ്റി ഓഫ് ഗൈനക്കോളജിക്കൽ ഓൺകോളജി യുടെ അനുമാന പ്രകാരം ഏറ്റവും കൂടുതൽ വികസ്വര രാജ്യങ്ങൾക്കാണ് എച് പി വി വാക്സിൻ വഴി നേട്ടമുണ്ടാവുന്നത് എന്നിരുന്നാലും പല സാമ്പത്തികമായി പിന്നോക്കം നിൽക്കുന്ന കെനിയയെ പോലെയുള്ള രാജ്യങ്ങളിൽ വ്യക്തികൾക്ക് ഈ വാക്സിൻ തങ്ങാവുന്നതിലധികമാണ് .
2012 ൽ സി ഡി സി യുടെ അനുമാന പ്രകാരം എച് പി വി വാക്സിന്റെ ഉപയോഗം എച് പി വി -6, -11, -16, -18 അണുബാധയുടെ തോത് അമേരിക്കൻ കൗമാരക്കാരിൽ പകുതിയായി കുറക്കാൻ കഴിഞ്ഞിട്ടുണ്ട് (11.5% ത്തിൽ നിന്നും 4.3% ത്തിലേക്ക്) അതുപോലെ 20 തിനോടടുത്ത് പ്രായമുള്ള അമേരിക്കൻ വനിതകളിലും മൂന്നിൽ ഒന്നായി കുറക്കാൻ സാധിച്ചു (18.5% ത്തിൽ നിന്നും 12.1%) .
എച് പി വി വാക്സിന്റെ ഉപയോഗം ലോകത്താകമാനം മൂന്നിൽ രണ്ട് ഭാഗം ഗർഭാശയഗള അർബുദം മൂലമുള്ള മരണം കുറക്കാൻ സഹായിക്കുമെങ്കിലും എല്ലാവരും ഈ കുത്തിവെയ്പിന് യോഗ്യരല്ല.
ചില ഘടകങ്ങൾ ജനങ്ങളെ എച് പി വി വാക്സിൻ എടുക്കുന്നതിൽ നിന്ന് വേർതിരിക്കുന്നു; ഈ ഘടകങ്ങൾ താഴെ കൊടുത്ത പ്രകാരമാണ്.
വാക്സിനുകളോട് ഉടനടി ഹൈപ്പർ സെൻസിറ്റിവിറ്റി ഉണ്ടായിട്ടുള്ള ചരിത്രകമുള്ള ആളുകൾ.
യീസ്റ്റിനോട് ഹൈപ്പർ സെൻസിറ്റിവിറ്റി ഉള്ള രോഗികൾ ഗർഡാസിൽ ഉപയോഗിക്കാൻ പാടില്ല കാരണം ഗർഡാസിൽ ഉണ്ടാക്കുന്നതിന് യീസ്റ്റ് ഉപയോഗിക്കുന്നു മിതമോ അതിതീവ്രമോ ആയ രോഗികളിൽ ഗർഡാസിൽ വാക്സിനെടുക്കുന്നത് പൂർണ്ണമായും വിലക്കുന്നില്ലെങ്കിലും രോഗം അല്പം ശമിക്കുന്നതു വരെ മാറ്റിവെക്കൻ ഉപദേശിക്കുന്നു.
ഗർഭകാലം/ഗർഭാവസ്ഥ
ഗർഡാസിലിന്റെ ക്ലിനിക്കൽ പരീക്ഷണത്തിൽ 11.5 ഗർഭിണികൾ എച് പി വി വാക്സിൻ എടുത്തു.
മൊത്തത്തിൽ പ്രതികൂല പരിണതഫലം സാധാരണക്കാരുടേതുപോലെ വിരളമായിരുന്നു.
എന്നിരുന്നാലും വളരെ ചെറിയ മാതൃകയായതിനാൽ ഇപ്പോൾ ഈ വാക്സിൻ ഗർഭിണികളിൽ ഉപയോഗിക്കാൻ ശുപാർശ ചെയ്തിട്ടില്ല.
ഒരു പാർശ്വ ഫലവും പ്രതീക്ഷിക്കുന്നില്ലെങ്കിലും ദീർഘകാലാടിസ്ഥാനത്തിൽ എന്തെങ്കിലും ബുദ്ധിമുട്ടുകൾ അറിയപ്പെട്ടിട്ടില്ലാത്തതാണ് ഇതിന് മുഖ്യ കാരണം.
എച് പി വി വാക്സിൻ ഗർഭകാലത്തിൽ കാറ്റഗറി ബി ആയി എഫ് ഡി എ തരം തിരിച്ചിരിക്കുന്നു, അതായത് ഗർഭസ്ഥ് ശിശുവിന് യാതൊരു പ്രത്യക്ഷ ദോഷവും വരുത്തുന്നതായി മൃഗങ്ങളിൽ നടത്തിയ പഠനങ്ങളിൽ സ്ഥിരീകരിച്ചിട്ടില്ല.
എന്നിരുന്നാലും ഗർഭാവസ്ഥയിൽ വാക്സിന്റെ ഉപയോഗം പരിമിതപ്പെടുത്തുകയോ അഥവാ രണ്ട് ഡോസ് എടുത്ത ശേഷം ഗർഭധാരണം സംഭവിച്ചാൽ പ്രസവശേഷം മൂന്നാമത്തെ എടുക്കുന്നത് അഭികാമ്യം.
എച് പി വി വാക്സിൻ 100 ഓളം രാജ്യങ്ങളിൽ ഉപയോഗത്തിനായി അംഗീകാരം ലഭിച്ചതും ഏകദേശം 100 ദശലക്ഷം ഡോസുകൾ ലോകത്താകമാനം വിതരണം ചെയ്യപ്പെടുകയും ചെയ്തിട്ടുണ്ട്.